[pic] | ЕВРОПЕЙСКА КОМИСИЯ |

Брюксел, 21.10.2010

COM(2010) 589 окончателен

ДОКЛАД НА КОМИСИЯТА

ГОДИШЕН ДОКЛАД ЗА КОХЕЗИОННИЯ ФОНД (2009 г.) SEC(2010) 1231 final

СЪДЪРЖАНИЕ

1. Финансово изпълнение през 2009 г. на периода 2000—2006 г. и приключване на проекти 3

2. Икономическа среда и условия на финансиране 8

3. Проверки и финансови корекции 8

4. Нередности, нотифицирани от държавите-членки 11

5. Оценка 12

6. Информация и публичност 13

Регламент (EО) № 1084/2006 за създаване на Кохезионен фонд и за отмяна на Регламент (ЕО) 1164/94 не изисква представянето на годишен доклад за Кохезионния фонд.

Ето защо настоящият доклад е представен в съответствие с член 14, параграф 1 от Регламент № 1164/1994 и обхваща изпълнението през 2009 г. на проекти по Кохезионния фонд, които са били одобрени в периода 2000—2006 г., а така също и проекти по бившата програма ИСПА в съответните държави-членки, включително България и Румъния.

В резултат на това настоящият доклад обхваща операции на Кохезионния фонд в тринадесетте държави-членки бенефициери към края на 2006 г., т.е. Гърция, Испания, Португалия, Кипър, Чешката република, Естония, Унгария, Латвия, Литва, Малта, Полша, Словакия и Словения, а така също и проектите по бившата програма ИСПА, приети в България и Румъния в периода 2000—2006 г. Следва да се отбележи, че вследствие на икономическия си растеж Ирландия престана да отговаря на изискванията след 1 януари 2004 г., като същевременно обаче продължаващите проекти по Кохезионния фонд трябва все пак да бъдат приключени.

Подробности около изпълнението през 2009 г. на проекти, които са били одобрени за всяка държава-членка в периода 2000—2006 г., са представени в приложението към настоящия доклад.

1. Финансово изпълнение през 2009 г. на периода 2000—2006 г. и приключване на проекти

Направени през 2009 г. плащания за проекти, одобрени в периода 2000—2006 г.

Като се има предвид, че всички поети задължения по проекти на Кохезионния фонд, финансирани в рамките на програмния период 2000—2006 г., са били изпълнени до 31 декември 2006 г., наличните за 2009 г. финансови ресурси по Кохезионния фонд се състояха единствено от бюджетни кредити за плащания.

Първоначалният бюджет за 2009 г., отнасящ се до приетите в периода 2000—2006 г. проекти по Кохезионния фонд, възлизаше на 3892 милиона евро. Окончателният бюджет обаче беше намален на 2777 милиона евро. Това намаление се обяснява със значително по-добрите нива на изпълнение през 2008 г., когато плащанията надвишиха гласувания бюджет с близо 30 %. За да бъде компенсирано несъответствието през 2008 г. между наличните ресурси и нуждата от плащания, бяха трансферирани средства от бюджетния ред, отнасящ се до програмите по Кохезионния фонд за периода 2007—2013 г.Тази ситуация се дължеше на известно закъснение на началото на плащанията за периода 2007—2013 г., поради което през 2008 г. държавите-членки се ориентираха към варианта да балансират забавянето, като насочат усилията си към изпълнението на проектите за периода 2000—2006 г.

През 2009 г. се наблюдаваше обратната тенденция и нереализираните бюджетни кредити за плащания бяха прехвърлени към програмите за 2007—2013 г. по Кохезионния фонд и ЕФРР, което позволи изпълнение от 100 % на кредитите по програмите и проектите на Кохезионния фонд, финансирани в рамките и на двата програмни периода. Наличните кредити в размер на 2777 млн. евро бяха напълно усвоени до края на 2009 г., което доведе до увеличаването на направените през 2009 г. плащания с близо 300 милиона евро в сравнение с нивата, реализирани през 2008 г. (2489 милиона евро).

Що се отнася до бюджетните редове, отредени за бившата програма ИСПА, беше регистрирано ниво на изпълнение от 100 % за наличните бюджетни кредити.

В края на 2009 г. средната стойност на коефициента на усвояване (плащания спрямо поети задължения) за всички сегашни страни бенефициери по отношение на проектите и по Кохезионния фонд, и по бившата програма ИСПА възлизаше на 75,8 %. Ниските нива на усвояване в България в края на 2008 г. (39,8 %) се увеличиха значително през 2009 г., като достигнаха ниво от 56,5 %. Останалите държави-членки се нареждат в диапазона между 65,8 % (Полша и Румъния) и 92,8 % (Ирландия).

Таблица 1: Изпълнение през 2009 г. на плащанията по линия на Кохезионния фонд и на бившата програма ИСПА (в евро)

Плащания по бившата програма ИСПА | 400 000 000 | +128 969 059 | 528 969 059 | 528 969 059 | - |

Гърция | 3 565 195 978 | 2 715 334 857 | 76,2 % | 849 861 122 | 23,8 % |

Испания | 12 915 179 288 | 10 519 496 170 | 81,5 % | 2 395 683 119 | 18,5 % |

Ирландия | 625 755 407 | 580 710 223 | 92,8 % | 45 045 184 | 7,2 % |

Португалия | 3 497 201 489 | 2 741 059 557 | 78,4 % | 756 141 931 | 21,6 % |

Общо за ЕС-4 | 20 603 332 162 | 16 556 600 807 | 80,4 % | 4 046 731 356 | 19,6 % |

Кипър | 54 014 695 | 40 029 810 | 74,1 % | 13 984 885 | 25,9 % |

Чешка република | 1 226 581 086 | 975 579 344 | 79,5 % | 251 001 742 | 20,5 % |

Естония | 425 431 731 | 330 768 303 | 77,7 % | 94 663 429 | 22,3 % |

Унгария | 1 481 998 333 | 1 028 122 934 | 69,4 % | 453 875 399 | 30,6 % |

Латвия | 713 987 456 | 541 309 058 | 75,8 % | 172 553 278 | 24,2 % |

Литва | 825 354 775 | 661 411 795 | 80,1 % | 163 942 980 | 19,9 % |

Малта | 21 966 289 | 17 532 611 | 79,8 % | 4 433 678 | 20,2 % |

Полша | 5 634 539 614 | 3 708 555 930 | 65,8 % | 1 925 983 684 | 34,2 % |

Словакия | 766 117 246 | 586 031 109 | 76,5 % | 180 086 137 | 23,5 % |

Словения | 254 197 825 | 202 417 662 | 79,6 % | 51 780 164 | 20,4 % |

Общо за ЕС-10 | 11 404 063 930 | 8 091 758 556 | 71,0 % | 3 312 305 376 | 29,0 % |

България | 876 947 183 | 495 486 300 | 56,5 % | 381 460 884 | 43,5 % |

Румъния | 2 037 250 711 | 1 340 892 809 | 65,8 % | 696 357 902 | 34,2 % |

Общо за ЕС-2 | 2 914 197 894 | 1 836 379 109 | 63,0 % | 1 077 818 786 | 37,0 % |

ОБЩО | 34 921 593 986 | 26 484 738 472 | 75,8 % | 8 436 855 518 | 24,2 % |

Приключване на проекти от периода 2000—2006 г.

В края на 2009 г. общият брой на приключени проекти по Кохезионния фонд от периода 2000—2006 г. (включително проекти по бившата програма ИСПА) достигна 299. Броят на неприключените проекти намаля от 976 в края на 2008 г. на 893 в края на 2009 г. В таблица 4 е представена информация за приключените до края на 2009 г. проекти (по държави-членки).

Таблица 4: Брой на проектите по линия на Кохезионния фонд, приключени до края на 2009 г. (включително проекти по бившата програма ИСПА)

Държава-членка | Общ брой на проектите по Кохезионня фонд | Приключени проекти в края на 2009 г. | Брой на неприключените проекти в края на 2009 г. |

Брой на проектите | Общ размер на плащанията в евро |

Чешка република | 58 | 19 | 350 331 885 | 39 |

Естония | 37 | 20 | 106 548 425 | 17 |

Гърция | 124 | 49 | 1 150 632 586 | 75 |

Испания | 407 | 110 | 2 969 559 629 | 297 |

Ирландия | 10 | 4 | 357 368 796 | 6 |

Кипър | 2 | 0 | 0 | 2 |

Латвия | 46 | 10 | 44 331 604 | 36 |

Литва | 51 | 13 | 159 495 999 | 38 |

Унгария | 47 | 11 | 26 071 037 | 36 |

Малта | 3 | 0 | 0 | 3 |

Полша | 130 | 6 | 68 915 348 | 124 |

Португалия | 109 | 32 | 810 129 887 | 77 |

Словения | 28 | 10 | 72 460 238 | 18 |

Словакия | 39 | 9 | 60 041 606 | 30 |

ЕС 14 | 1 091 | 293 | 6 175 887 040 | 798 |

България | 38 | 3 | 27 044 270 | 35 |

Румъния | 63 | 3 | 2 191 214 | 60 |

ЕС 2 | 101 | 6 | 29 235 484 | 95 |

Общо | 1 192 | 299 | 6 205 122 524 | 893 |

2. Икономическа среда и условия на финансиране

С член 6 от Регламент (ЕО) № 1164/94 на Съвета, който регулира действието на Кохезионния фонд за одобрените преди края на 2006 г. проекти, плащанията по линия на фонда се обвързват с условия от сферата на бюджетната политика. В него се предвижда, че „от фонда няма да се финансират за дадена държава-членка нови проекти, или в случаите на важни проекти, нови етапи от проект, в случай че Съветът с квалифицирано мнозинство по препоръка на Комисията констатира, че държавата-членка […] не е изпълнила [своята програма за стабилност или конвергенция] по такъв начин, че да избегне прекомерния дефицит“.

В края на 2009 г. по отношение на единадесет държави-членки, които отговаряха на условията за подкрепа по Кохезионния фонд (Гърция, Испания, Португалия, Чешката република, Унгария, Латвия, Литва, Малта, Полша, Словакия и Словения), беше в ход процедура при прекомерен дефицит (ППД), която според гореспоменатия регламент може при някои условия да доведе до прекъсването на трансферите от фонда. През 2009 г. в три случая (Гърция, Испания и Унгария) беше направена оценка на ефективните действия, предприети в съответствие с препоръките на Съвета по силата на член 104, параграф 7 от Договора за създаването на Европейската общност. Съветът прие решение, че Испания и Унгария са предприели ефективни действия и излезе с нов набор от препоръки по силата на член 126, параграф 7 от ДФЕС. Единствено в случая с Гърция Съветът реши по силата на член 126, параграф 8 от ДФЕС, че властите не са предприели ефективни действия в отговор на отправените от Съвета препоръки да се сложи край на прекомерния дефицит, но прекъсване на плащанията по Кохезионния фонд не бе препоръчано на този етап.

3. Проверки и финансови корекции

През 2009 г. работата на одитните служби във връзка с периода 2000—2006 г. беше насочена към подготовка за приключване чрез осъществяването на мисии за преглед на работата на националните органи по приключване, както и към самото приключване на проектите по Кохезионния фонд за периода 2000—2006 г. чрез анализирането на декларациите за приключване.

Одитна дейност по отношение на програмния период 1994—1999 г. в ЕС-4 (Гърция, Ирландия, Португалия, Испания)

Прегледът на приключванията на проекти по Кохезионния фонд по отношение на периода 1994—1999 г. обхвана 10 % от проектите по Кохезионния фонд, като това представляваше 20 % от съфинансираните през този период разходи. Работата на място беше завършена през 2003 г., като основните установени пропуски се отнасяха до недостатъчните проверки на управлението, довели в резултат до наличие на недопустими разходи и нарушения на правилата за обществените поръчки. Процедурите за последващ контрол и за извършването на финансови корекции, започнали в резултат на прегледа на приключванията, завършиха до края на 2009 г., освен в един случай (в Испания), който ще бъде завършен през пролетта на 2010 г.

Одитна дейност по отношение на програмния период 2000—2006 г. в ЕС-16 (ЕС-10 + ЕС-4 + ЕС-2)

В държавите-членки от ЕС-14 бяха проведени три одитни мисии (в Испания, Португалия и Гърция) за преглед на работата на органите по приключването, извършени през 2009 г. от Генерална дирекция „Регионална политика“, за да се провери подготовката на държавите-членки за приключването и да се установят и минимизират свързаните с това рискове. Освен това бяха проведени и шест други одитни мисии (в България, Чешката република, Гърция, Унгария и две в Румъния).

За приключването на проектите от 2000—2006 г. по Кохезионния фонд одитните служби на Генерална дирекция „Регионална политика“ прегледаха декларациите за приключване, предадени от държавите-членки.

Друга одитна дейност по отношение на Кохезионния фонд включваше преглед на националните годишни доклади относно контрола по силата на член 12 от Регламент (ЕО) № 1386/2002 и преглед на предадените на Комисията одиторски доклади за националните системи. По-голямата част от докладите бяха анализирани до края на 2009 г. и на държавите-членки бяха изпратени отговори с коментар, а където беше необходимо, и искания за допълнителна информация.

Двустранните координационни срещи между Комисията и националните одитни органи се провеждат ежегодно с цел обмен на информация относно протичането на одитната дейност и обсъждане на напредъка по отношение на проверките чрез извадки и последващите действия в отговор на констатациите на одита. Срещите относно извършената през 2008 г. одитна дейност се проведоха през пролетта и лятото на 2009 г. Двустранните координационни срещи относно извършената през 2009 г. одитна дейност се проведоха през пролетта и лятото на 2010 г.

Въздействие на контрола

Решения за прекъсване на плащанията и за финансови корекции по Кохезионния фонд за 2009 г.

В изпълнение на надзорната си роля през 2008 г. Генерална дирекция „Регионална политика“ възприе подход, който осигурява по-бързото приемане на решения за прекъсване на плащанията и за финансови корекции, когато се установят сериозни слабости в системите. Този по-строг подход бе следван и през 2009 г.

Общият размер на финансовите корекции по Кохезионния фонд през 2009 г. възлизаше на приблизително 86 милиона евро спрямо близо 92,7 милиона евро през 2008 г. (във връзка както с периода 1994—1999 г., така и с периода 2000—2006 г.). Така натрупаният общ размер на финансовите корекции по Кохезионния фонд за периода 2000—2009 г. достига 233 милиона евро за периода 2000—2006 г. и 273 милиона евро за периода 1994—1999 г.). През 2009 г. не бяха приемани решения за прекъсване на плащанията по Кохезионния фонд.

В края на 2009 г. бяха в ход процедури за прекъсване на плащанията и за извършване на корекции за общо приблизително 99 проекта по Кохезионния фонд от периода 2000—2006 г., отнасящи се до близо 149 милиона евро.

Таблица 5: Финансови корекции във връзка с Кохезионния фонд през 2009 г. по период и по страни (в евро)[1]

Държава-членка | Кохезионен фонд | ОБЩО |

Период | Период |

2000—2006 г. | 1994—1999 г. |

България | 2 413 615 | - | 2 413 615 |

Кипър | - | - | - |

Чешка република | 113 008 | - | 113 008 |

Естония | - | - | - |

Гърция | 2 452 289 | - | 2 452 289 |

Испания | 21 592 738 | 4 771 861 | 26 364 599 |

Унгария | 40 497 367 | - | 40 497 367 |

Ирландия | - | - | - |

Латвия | - | - | - |

Литва | 649 156 | - | 649 156 |

Малта | - | - | - |

Полша | - | - | - |

Португалия | 205 714 | 4 987 861 | 5 193 575 |

Румъния | 8 067 402 | - | 8 067 402 |

Словения | - | - | - |

Словакия | - | - | - |

ОБЩО | 75 991 289 | 9 759 722 | 85 751 011 |

Системи за управление и контрол

В годишния доклад за дейността на Генералната дирекция за 2009 г. за функционирането на системите за управление и контрол (2000—2006 г.) беше представено становище без резерви по отношение на системите на Кохезионния фонд в шест държави-членки (Кипър, Естония, Гърция, Малта, Португалия и Словения).

За девет държави-членки становището беше с резерви поради съществени недостатъци, оказващи умерено въздействие върху ключови елементи на системите (България — сектор транспорт, Чешката република, Унгария, Латвия, Литва, Полша, Румъния, Словакия и Испания).

В годишния доклад за дейността на Генералната дирекция за 2009 г. беше направена резерва по отношение само на един сектор от Кохезионния фонд (България — сектор околна среда) главно поради нарушения на правилата за обществените поръчки. И през 2010 г. продължава съвместната работа с националните органи по отстраняването на установените проблеми.

4. Нередности, нотифицирани от държавите-членки

В съответствие с Регламент (ЕО) № 1831/94 през 2009 г. държавите-членки са изпратили на Комисията общо 109 нотификации за нередности, които се отнасят до съфинансирани от ЕС проекти, за сума от общо 67 304 951 EUR. От тази сума са били възстановени 56 673 503 EUR, а остатъкът все още предстои да бъде възстановен. Португалия, Испания и Полша са държавите-членки, докладвали най-много случаи (съответно 27, 20 и 19). Докладваното от Португалия съответства на 39 % от въпросната сума. Следва също да се отбележи, че с четири нотификации Унгария се нарежда на второ място по размер на сигнализираната сума. Освен това, в съответствие с приложимия за програмен период 2007—2013 г. Регламент (ЕО) № 1828/2006[2], по същото време България е изпратила на Комисията 17 нотификации за нередности, които се отнасят до съфинансирани от ЕС проекти, за сума от общо 3,6 милиона евро.

В сравнение с предишната година в броя на нотификациите се наблюдава значителен спад, като размерът на сумата обаче остава непроменен. Основните видове докладвани нередности са недопустими разходи и нарушения на правилата за обществените поръчки. Тези две категории обхващат почти 75 % от всички докладвани случаи.

Таблица 6: Нередности, съобщени от държавите-членки през 2009 г. (в евро)

Държава-членка | Брой на нередностите | Финансов размер | Суми, подлежащи на възстановяване |

България | 17 | 3 578 740 | 3 578 740 |

Кипър | 0 | 0 | 0 |

Чешка република | 3 | 1 924 920 | 0 |

Естония | 0 | 0 | 0 |

Гърция | 14 | 4 780 520 | 1 684 211 |

Испания | 20 | 4 351 765 | 3 622 443 |

Унгария | 4 | 18 449 851 | 40 387 |

Ирландия | 0 | 0 | 0 |

Латвия | 0 | 0 | 0 |

Литва | 2 | 4 491 703 | 0 |

Малта | 1 | 39 133 | 39 133 |

Полша | 19 | 2 275 178 | 49 542 |

Португалия | 27 | 24 575 760 | 1 332 009 |

Румъния | 0 | 0 | 0 |

Словения | 1 | 2 552 398 | 0 |

Словакия | 1 | 284 983 | 284 983 |

ОБЩО | 109 | 67 304 951 | 10 631 448 |

5. Оценка

Комисията и държавите-членки извършват първоначална оценка и последваща оценка на всички съфинансирани проекти. Проектите, които ще бъдат финансирани от фонда, се приемат от Комисията в съгласие с държавите-членки бенефициери.

Освен това Комисията извършва ex-post оценка на Кохезионния фонд. Последната оценка беше публикувана през 2005 г. и в нея се анализираше извадка от 200 проекта, изпълнени в периода 1993—2002 г. През 2009 г. започна нова ex-post оценка, която обхваща всички проекти по Кохезионния фонд и бившата програма ИСПА, изпълнявани в периода 2000—2006 г. Посредством 3 взаимосвързани „работни пакета“ ще бъде направена оценка на приноса на Кохезионния фонд и ИСПА за развитието на транспортната система на ЕС, за изпълнението на достиженията на правото на ЕС в областта на околната среда, а така също и оценка на резултатите на ИСПА като подготвителна програма, предхождаща програмите по структурните фондове и Кохезионния фонд. Освен това ще бъдат извършени и ex-post анализи на разходите и ползите за извадка от проекти в областта на транспорта и околната среда, с цел да бъдат направени приложими за бъдещи програмни периоди изводи.

6. Информация и публичност

Както бе посочено в годишния доклад за 2007 г., считано от 1 януари 2007 г., решаването на свързаните с Кохезионния фонд въпроси се провежда в рамките на Координационния комитет на фондовете (COCOF, в съответствие с Регламент (ЕО) № 1083/2006).

По време на срещите на Координационния комитет на фондовете (COCOF) през 2009 г. бяха представени или обсъдени някои въпроси от общ и за ЕФРР, и за Кохезионния фонд интерес, като например:

- Регламент на Комисията за изменение на Регламент (ЕО) № 1828/2006 за определяне на правила за прилагането на Регламент (ЕО) № 1083/2006 на Съвета за определяне на общи разпоредби за Европейския фонд за регионално развитие, Европейския социален фонд и Кохезионния фонд, и на Регламент (ЕО) № 1080/2006 на Европейския парламент и на Съвета относно Европейския фонд за регионално развитие;

- Решение на Комисията за изменение на Решение относно финансирането на програмата за използване на оперативна и неоперативна техническа помощ по инициатива или от името на Европейската комисия в рамките на Европейския фонд за регионално развитие (ЕФРР) и Кохезионния фонд (КФ) през 2009 г.;

- Решение на Комисията относно финансирането на програмата за използване на оперативна и неоперативна техническа помощ по инициатива или от името на Европейската комисия в рамките на Европейския фонд за регионално развитие (ЕФРР) и Кохезионния фонд (КФ) през 2010 г.;

Що се отнася до мерките на Комисията за информиране и публичност, през 2009 г. вниманието беше насочено в две посоки. Първо, публикуването на списък с бенефициерите на фондовете на ЕС, управлявани от Комисията в партньорство с държавите-членки в съответствие с член 7, параграф 2 от Регламент (ЕО) № 1828/2006 на Комисията. Второ, Генерална дирекция „Регионална политика“ публикува подробни данни за големи проекти, включително за финансираните от Кохезионния фонд, за периодите 2000—2006 г. и 2007—2013 г. Подробни данни за много от тези проекти се съдържат в база данни, намираща се на уебстраницата INFOREGIO. До момента в базата данни се въведени повече от 300 проекта (между които има големи проекти и други проекти, финансирани чрез програмите за периода 2007—2013 г.).

[1] Тук се включват корекции, направени от държавите-членки след постигането на съгласие по съответната процедура или в резултат на изпълнението на планове за действие и официални решения на Комисията. Включват се и корекции, направени в резултат на одитната дейност на Комисията, но и корекции, направени в хода на изпълнението или приключването на проекти.

[2] ОВ L 371, 27.12.2006 г., стp.1, изменен с Регламент (ЕО) № 846/2009, ОВ L 250, 23.9.2009 г.